**รายงานการประชุมคณะผู้บริหารหัวหน้าส่วนราชการพนักงานองค์การบริหารส่วนตำบลเขากระปุก**

**ครั้งที่ 5/2563**

**วันที่ 2 เดือน มิถุนายน พ.ศ.๒๕63**

**ณ ห้องประชุมสภาองค์การบริหารส่วนตำบลเขากระปุก**

**ผู้เข้าประชุม**

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** |
| 1 | นายธีรพงษ์ | เอี่ยมสะอาด | นายกองค์การบริหารส่วนตำบลฯ |  |
| 2 | นายณฐพล | น้อยสำราญ | รองนายก อบต. |  |
| 3 | นายชาตรี | เพ็งอุดม | รองนายก อบต. |  |
| 4 | นายสงคราม | แสงแลบ | เลขานุการนายกอบตฯ |  |
| 5 | นายอนวัช | พลอยบุศย์ | ปลัดองค์การบริหารส่วนตำบลฯ |  |
| 6 | น.ส.ชนัญชิดา | ตัณฑวงค์ | หัวหน้าสำนักปลัด |  |
| 7 | น.ส.รวีวรรณ | สีเหลือง | นักทรัพยากรบุคคลชำนาญการ |  |
| 8 | นายสุรพงษ์ | ปานรอด | นักพัฒนาชุมชนปฏิบัติการ |  |
| 9 | น.ส.จิรา | บุญมา | นักพัฒนาชุมชนปฏิบัติการ |  |
| 10 | น.ส.วีนา | จันทร์สุขพุ่ม | นักวิเคราะห์นโยบายและแผนปฎิบัติการ |  |
| 11 | นายชาญณรงค์ | ศรีเกตุ | นิติกรปฏิบัติการ |  |
| 12 | นายรณกร | นาคสิงห์ | จพง.ป้องกันฯปฏิบัติงาน |  |
| 13 | นางพวงเพชร | ขำสี | เจ้าพนักงานการเงินและบัญชีชำนาญงาน |  |
| 14 | นางสาวิตรี | เนียมศรี | นักวิชาการพัสดุชำนาญการ |  |
| 15 | น.ส.ธิราวัลย์ | แก้วกล้า | เจ้าพนักงานจัดเก็บรายได้ปฏิบัติงาน |  |
| 16 | นายพละ | ช้างนะ | นายช่างโยธาชำนาญงาน |  |
| 17 | นายนุชา | ปลั่งเอี่ยม | นายช่างโยธาชำนาญงาน |  |
| 18 | น.ส.ธิดาชนก | พุ่มไสว | นายช่างไฟฟ้าปฏิบัติงาน |  |
| 19 | นางสาวชดาพร | แซ่โต๋ว | นักวิชาการศึกษาปฏิบัติการ |  |
| 20 | น.ส.ศิริขวัญ | พรายมี | เจ้าพนักงานธุรการชำนาญงาน |  |
| 21 | นางรัชนีย์ | บุญอยู่ | ครู คศ.1 |  |
| 22 | น.ส.ชารินี | รวยทรัพย์ | ครู คศ.2 |  |
| 23 | นางทัศนีย์ | นิ่มทรัพย์ | ครู คศ.1 |  |

**ผู้เข้าประชุม**

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** |
| 24 | นายธนารัตน์ | ขาวนวล | ผู้ช่วยเจ้าพนักงานธุรการ |  |
| 25 | น.ส.ประไพ | สุขชัย | ภารโรง |  |
| 26 | นายสมโภช | คำสวน | พนักงานขับรถยนต์ |  |
| 27 | นายกิตติชัย | สุวรรณสิงห์ | พนักงานขับรถยนต์ |  |
| 28 | นายประสาร | อินทร์พราหมณ์ | พนักงานขับรถยนต์ |  |
| 29 | นายชาตรี | ปิ่นทอง | คนงาน |  |
| 30 | นายชลธาร | ป้องกัน | คนงาน |  |
| 31 | นายอนิวัฒน์ | พุทธิรักษ์ | คนงาน |  |
| 32 | น.ส.นิสารัตน์ | ปรีดามีสุข | ผู้ช่วยเจ้าพนักงานจัดเก็บรายได้ |  |
| 33 | น.ส.ปภัสสร | จันทร์สุขพุ่ม | ผู้ช่วยเจ้าพนักงานธุรการ |  |
| 34 | นายธีรพล | น้อยสำราญ | ผู้ช่วยนายช่างโยธา |  |
| 35 | น.ส.ศุภณัฎฐ์ | เจริญรัตน์ | ผู้ช่วยเจ้าพนักงานธุรการ |  |
| 36 | นายชรินทร์ | ชาญณรงค์ | พนักงานผลิตน้ำประปา |  |
| 37 | นายอภิวัฒน์ | สุขพลาย | พนักงานผลิตน้ำประปา |  |
| 38 | นายนที | เพ็งสว่าง | พนักงานผลิตน้ำประปา |  |
| 39 | นายรัตนชัย | วันชะนะ | พนักงานผลิตน้ำประปา |  |
| 40 | นายธีระศักดิ์ | ตาละลักษณ์ธนดล | พนักงานจดมาตรวัดน้ำประปา |  |
| 41 | นายเดชา | มุ่งดี | พนักงานจดมาตรวัดน้ำประปา |  |
| 42 | นายภูวดล | แก้วเมืองเพชร | พนักงานจดมาตรวัดน้ำประปา |  |
| 43 | น.ส.กรกันยา | แสงสว่าง | ผู้ช่วยครูผู้ดูแลเด็ก |  |
| 44 | นางศิรภัสสร | คำสวน | ผู้ดูแลเด็ก |  |
| 45 | น.ส.ฐิติมา | ปิ่นเพชร | ผู้ดูแลเด็ก |  |
| 46 | น.ส.พนิดา | จันทร์สุขพุ่ม | ผู้ดูแลเด็ก |  |
| 47 | น.ส.บุษรา | ไกรทองสุข | ผู้ดูแลเด็ก |  |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** |
|  |  |  |  |  |
|  |  |  |  |  |
|  |  |  |  |  |

**ผู้ไม่เข้าประชุม**

1. นายธีรพงษ์ เอี่ยมสะอาด 2. นายอนวัช พลอยบุศย์

3. นายนุชา ปลั่งเอี่ยม 4. นางทัศนีย์ นิ่มทรัพย์

5. น.ส.ประไพ สุขชัย 6. นายชรินทร์ ชาญณรงค์

7. นางศิรภัสสร คำสวน

เปิดประชุมเวลา 13.40 น.

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

* ไม่มี

**ระเบียบวาระที่ ๒ เรื่องรับรองรายงานการประชุมครั้งที่แล้ว**

 -ที่ประชุมมีมติรับรองรายงานการประชุมครั้งที่แล้ว

**ระเบียบวาระที่ ๓ เรื่องเพื่อทราบ/เพื่อพิจารณา**

* รายงานผลการปฏิบัติงานของส่วนราชการ

**ชนัญชิดา ตัณฑวงค์** - เรื่องรายงานผลการปฏิบัติงานของเดือนพฤษภาคม

**หัวหน้าสำนักปลัด** 1.เรื่องแจ้งเพื่อทราบ

 1.1 การทำสัญญาจ้างพนักงานจ้าง ตามที่อบต.เขากระปุก ได้รับสมัครบุคคลเพื่อการสรรหาและเลือกสรรเป็นพนักงานจ้างตามภารกิจและพนักงานจ้างทั่วไปนั้น ขณะนี้ได้รับความเห็นชอบจาก ก.อบต.จังหวัดเพชรบุรีให้ทำสัญญาจ้างพนักงานจ้างตามภารกิจแล้วขอเชิญพนักงานจ้างแนะนำตัว

 2. เรื่องรายงานผลการปฏิบัติงานของเดือนพฤษภาคม จำนวน 7 เรื่อง

2.1 การรายงานข้อมูลตามแบบบรายงานประจำเดือนพฤษภาคม ได้ดำเนินการรายงาน จำนวน 5 เรื่อง ประกอบด้วย

(1) รายงานการกรอกข้อมูลการจัดการขยะ มฝ.2

(2) รายงานการส่งแบบสำรวจคนเร่ร่อนและคนตกงานจากผลกระทบมาตรการป้องกันการแพร่ระบาดของโรคติดเชื้อไวรัสโคโรนา 2019 (Covid 19)

(3) รายงานผลการโอนเงินของกรมบัญชีกลาง ตามระบบบูรณาการฐานข้อมูลสวัสดิการสังคม (e-Social Welfare) ประจำปีงบประมาณ พ.ศ.2563 เดือนพฤษภาคม 2563

(4) รายงานการสำรวจข้อมูลการตั้งงบประมาณรายจ่ายประจำปี พ.ศ.2563 ตามข้อบัญญัติ/เทศบัญญัติ เพื่อเป็นค่าใช้จ่ายในการดำเนินการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่น

(5) การเสนอข้อบัญญัติท้องถิ่นและเทศบัญญัติโดยประชาชนตามพระราชบัญญัติว่าด้วยการเข้าชื่อเสนอข้อบัญญัติท้องถิ่น

2.2 จัดส่งเอกสารหลักฐานของผู้มีสิทธิรับเงินอุดหนุนเพื่อการเลี้ยดูเด็กแรกเกิด จำนวน 7 ราย

2.3 เรื่องการเข้าร่วมการดำเนินงานโครงการอุดหนุนเสริมคุณภาพชีวิตระดับอำเภอสู่สุขภาวะชุมชนที่ยั่งยืน ร่วมกับองค์กรปกครองส่วนท้องถิ่นเขตอำเภอท่ายาง โดยได้รับงบประมาณในการดำเนินโครงการ จำนวน 50,000 บาท โดยได้ดำเนินโครงการ 2 โครงการ คือ

(1) โครงการล้างมือปลอดภัยห่างไกลจากโควิด 19 เพื่อเป็นการป้องกันการแพร่ระบาดของโรคติดเชื้อไวรัสโคโรน่า 2019 (โควิด -19) ในบริเวณที่มีการใช้บริการของประชาชน ดำเนินการเมื่อวันที่ 11-14 พฤษภาคม 2563 โดยการจัดทำอ่างล้างมือจำนวน 9 จุด คือที่อบต.เขากระปุก 2 จุด โรงพยาบาลส่งเสริมสุขภาพ 3 แห่ง และศูนย์พัฒนาเด็กเล็ก 4 แห่ง ใช้งบประมาณในการดำเนินโครงการ 19,800 บาท

(2) โครงการจัดการขยะชุมชนขยะเปียกในครัวเรือน เพื่อบรมให้ความรู้ครัวเรือนนำร่องในการคัดแยกขยะอย่างถูกวิธีและการจัดการขยะชุมชน ขยะเปียกในครัวเรือน และสร้างจิตสำนึกให้ประชาชนลดใช้วัสดุที่ไม่เป็นมิตรต่อสิ่งแวดล้อม มีการปรับเปลี่ยนพฤติกรรมการบริโภคและการทิ้งขยะมูลฝอย ดำเนินการเมื่อวันที่ 26 พฤษภาคม ณ ศาลากลางหมู่บ้าน หมู่ที่ 10 บ้านห้วยหินเพลิง มีผู้เข้ารับการอบรม จำนวน 50 คน งบประมาณในการดำเนินโครงการ 19,800 บาท

 2.4 เรื่องการเพิ่มเติมแผนพัฒนาท้องถิ่น (พ.ศ.2561 – 2565) ครั้งที่ 2 ได้มีการดำเนินการเพิ่มเติมแผนพัฒนาท้องถิ่น(พ.ศ.2561 – 2565) ครั้งที่ 2โดยผ่านความเห็นชอบของสภาอบต.เขากระปุก ในการประชุมสภาสมัยสามัญประจำปี พ.ศ.2563 สมัยที่ 2 ครั้งที่ 1/2563 เมื่อวันที่ 25 พฤษภาคม 2563

2.5 เรื่องการจัดทำร่างข้อบัญญัติองค์การบริหารส่วนตำบลเรื่อง กิจการที่เป็นอันตรายต่อสุขภาพ พ.ศ......และร่างข้อบัญญัติองค์การบริหารส่วนตำบล เรื่องการติดตั้งบ่อดักไขมันบำบัดน้ำเสียในอาคาร พ.ศ....ได้ผ่านความเห็นชอบของสภาอบต.เขากระปุก ในการประชุมสภาสมัยสามัญประจำปี พ.ศ.2563 สมัยที่ 2 ครั้งที่1/2563 เมื่อวันที่ 25 พฤษภาคม 2563

2.6 เรื่องการรับสมัครบุคคลเพื่อการสรรหาและเลือกสรรเป็นพนักงานจ้าง ประเภทพนักงานจ้างตามภารกิจ ตำแหน่งผู้ช่วยนายช่างโยธา จำนวน 1 อัตรา ได้ผ่านความเห็นชอบจากก.อบต.จ.เพชรบุรีแล้วเมื่อคราวประชุมครั้งที่ 5/2563 วันที่ 26 พฤษภาคม 2563 ซึ่งอบต.เขากระปุก ได้เรียกผู้ผ่านการสรรหาและเลือกสรรมาทำสัญญาจ้างเรียบร้อยแล้ว

2.7 พนักงานส่วนตำบลโอน(ย้าย) จำนวน 1 ราย คือ น.ส.นงเยาว์ ทับทิมแก้ว ตำแหน่งนักวิชาการเงินและบัญชีชำนาญการ โอนไปสังกัดเทศบาลตำบลท่ายาง วันที่ 1 มิถุนายน 2563

3. กิจกรรมที่จะดำเนินการในเดือนมิถุนายน จำนวน 6 เรื่อง

3.1 เรื่องการเข้าร่วมกิจกรรมเฉลิมพระเกียรติเนื่องในโอกาสวันเฉลิมพระชนมพรรษาสมเด็จพระนางเจ้าฯพระบรมราชินี ประจำปีพุทธศักราช 2563 อำเภอท่ายางร่วมกับเทศบาลท่ายาง กำหนดจัดกิจกรรมเฉลิมพระเกียรติสมเด็จพระนางเจ้าฯพระบรมราชินี เนื่องในโอกาสวันเฉลิมพระชนมพรรษา จึงเชิญนายก อบต.และบุคลากรในสังกัดจำนวน 2 คนเข้าร่วมกิจกรรมเวลา 08.00 น. ณ หอประชุมอำเภอท่ายางโดยแต่งเครื่องแบบปกติขาว

3.2 เรื่องการดำเนินโครงการจิตอาสาพระราชทาน วปร. 904 อบต.เขากระปุกร่วมใจพัฒนารักษาความสะอาด เป้าหมายคือการทำความสะอาดเก็บขยะสองข้างทาง เดือนละ 1 ครั้ง โดยกำหนดดำเนินการทุกวันศุกร์สัปดาห์ที่สองของทุกเดือน กำหนดดำเนินกิจกรรมวันศุกร์ที่ 12 มิถุนายน 2563 ณ หมู่ที่ 12 บ้านหนองโรงล่าง โดยเริ่มจากสามแยกสนามกีฬาอบจ.เพชรบุรี ไปจนถึงสามแยกวัดหนองโรง โดยจะแบ่งพนักงานออกเป็นสองชุดและเดินเก็บขยะมาพบกันกลางทางขอนัดหมายพนักงานและเจ้าหน้าที่ของอบต.เขากระปุกทุกท่าน เข้าร่วมกิจกรรมในวันศุกร์ที่ 12 มิถุนายน โดยพร้อมกันที่สนามกีฬาอบจ.เวลา 08.30 น. การแต่งกายชุดจิตอาสา

3.3 การช่วยเหลือประชาชนผู้ประสบสาธารณภัย ตามที่ได้เกิดอัคคีภัยในพื้นที่หมู่ที่ 10 บ้านห้วยหินเพลิงเมื่อวันที่ 12 พฤษภาคม 2563 สำนักปลัดได้ดำเนินการรวบรวมข้อมูลและเอกสารเพื่อเสนอคณะกรรมการช่วยเหลือประชาชนของอบต.เขากระปุก เพื่อพิจารณาให้ความช่วยเหลือ โดยจะดำเนินการประชุมในวันที่ 5 มิถุนายน 2563

3.4 เรื่องการบันทึกข้อมูลการประเมินผลการจัดบริการสาธารณะตามเกณฑ์ชี้วัดและค่าเป้าหมายขั้นต่ำมาตรฐานการจัดบริการสาธารณะขององค์การบริหารส่วนตำบล พ.ศ.2563 สำนักงานปลัดสำนักนายกรัฐมนตรีโดยสำนักงาน ก.ก.ถ. ขอความร่วมมือองค์การบริหารส่วนตำบล ดำเนินการบันทึกข้อมูลตามแบบติดตามประเมินผล จำนวน 3 แบบ ลงในโปรแกรมระบบประมวลผลเกณฑ์ชี้วัดและค่าเป้าหมายขั้นต่ำการจัดบริการสาธารณะขององค์กรปกครองส่วนท้องถิ่น โดยสำนักปลัดได้จัดเตรียมแบบกรอกข้อมูลไว้แล้ว ขอความร่วมมือกองช่าง กองการศึกษาฯ ช่วยกรอกข้อมูลและจัดส่งให้สำนักปลัด ภายในวันที่ 30 มิถุนายน 2563

3.5 เรื่องการจัดทำร่างข้อบัญญัติองค์การบริหารส่วนตำบล เรื่องงบประมาณรายจ่ายประจำปีงบประมาณ พ.ศ.2564 ขอให้ทุกส่วนราชการรวบรวมข้อมูลประมาณการรายจ่ายของแต่ละส่วนราชการ จัดส่งให้สำนักปลัด ภายในวันที่ 19 มิถุนายน 2563 ทั้งนี้ได้จัดทำบันทึกข้อความแจ้งทุกส่วนราชการแล้ว

3.6 เรื่องการประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่น ประจำปีงบประมาณพ.ศ.2563 (ITA) ขอให้ข้าราชการและพนักงานจ้างทุกคนเข้าไปทำแบบวัดการรับรู้ของผู้มีส่วนได้เสียภายใน (IIT)สำหรับรายละเอียดการกรอกข้อมูลและรหัสการเข้าใช้งานจะแจ้งให้ธุรการของแต่ละกองทราบ

**พวงเพชร ขำสี** 1. งานด้านการจัดเก็บรายได้

**เจ้าพนักงานการเงินฯ** 1.1 ได้ดำเนินการติดประกาศ ภดส.3 หมู่ 1,2,4,5,7 และหมู่ที่ 12 ณ ที่ทำการอบต.เขากระปุก และในเวปไซต์เรียบร้อยแล้ว เมื่อวันที่ 20 พ.ค.2563

 1.2 กำลังดำเนินการทำแบบบัญชีรายการที่ดินและสิ่งปลูกสร้าง (ภ.ด.ส.3) หมู่ที่ 3 แจ้งให้กับเจ้าของที่ดินและสิ่งปลูกสร้างทราบ

 1.3 กำลังดำเนินการจัดทำแบบราคาประเมินทุนทรัพย์ราคาที่ดินและสิ่งปลูกสร้าง ภดส. 1

 1.4 กำลังดำเนินการจัดทำแบบแสดงรายการคำนวณภาษีที่ดินและสิ่งปลูกสร้าง ภดส.7

 1.5 กำลังดำเนินการจัดทำหนังสือแจ้งการประเมินภาษี ภดส.6

 2.งานด้านพัสดุและทรัพย์สิน

 2.1 โครงการจ่ายขาดเงินสะสม

 อยู่ระหว่างดำเนินการก่อสร้างจำนวน 1 โครงการ ได้แก่

 1.โครงการก่อสร้างถนนคอนกรีตเสริมเหล็ก ซอยบ้านนายประหยัด หมู่ที่ 14 บ้านผาน้ำหยด งบประมาณที่ตั้งไว้ 496,000 บาท ผู้รับจ้าง หจก.ธนภัทรรุ่งเรือง ก่อสร้าง อยู่ระหว่างคณะกรรมการตรวจงานจ้าง จำนวน 2 โครงการ ได้แก่

 1. โครงการก่อสร้างถนนคอนกรีตเสริมเหล็ก ซอย 4 หมู่ที่ 2 บ้านหนองตาฉาว งบประมาณที่ตั้งไว้ 482,000 บาท ผู้รับจ้างหจก.ธนภัทรรุ่งเรืองก่อสร้าง

 2. โครงการก่อสร้างถนนคอนกรีตเสริมเหล็ก ซอย 5 หมู่ที่ 3 บ้านเขากระปุกงบประมาณที่ตั้งไว้ 469,000 บาท ผู้รับจ้าง นายณรงค์ภูมิ อาจเครือวัลย์

 โครงการตามข้อบัญญัติ

 อยู่ระหว่างคณะกรรมการตรวจงานจ้าง จำนวน 1 โครงการ

 1. โครงการก่อสร้างบล็อกคอนเวิร์ส ซอย 3 หมู่ที่ 3 บ้านเขากระปุก งบประมาณที่ตั้งไว้ 591,000 บาท ผู้รับจ้าง หจก.โชคแสงทองการโยธา

 อยู่ระหว่างดำเนินการก่อสร้าง จำนวน 2 โครงการ

 1. โครงการขยายเขตระบบประปา หมู่ที่ 5 บ้านหนองคอไก่ งบประมาณที่ตั้งไว้ 297,000 บาท ผู้รับจ้างนายโกศล แตงเกตุ

 2. โครงการเคลื่อนย้ายหอถังประปาพร้อมขยายเขตประปาหมู่บ้าน หมู่ที่ 14 บ้านผาน้ำหยด งบประมาณที่ตั้งไว้ 475,000 บาท ผู้รับจ้าง หจก.โชคแสงทองการโยธา

 อยู่ระหว่างคณะกรรมการกำหนดราคากลาง จำนวน 2 โครงการ

 1. โครงการปรับปรุงรั้วศูนย์พัฒนาเด็กเล็กบ้านโป่งเกตุ

 2. โครงการปรับปรุงอาคารศูนย์พัฒนาเด็กเล็กบ้านโป่งเกตุ

 รวมงบประมาณที่ตั้งไว้ 294,800 บาท

 3.งานด้านการเงินและบัญชี จำนวน 4 เรื่อง

 3.1 ได้ดำเนินการส่งข้อมูลรายรับ – รายจ่าย ให้กับคลังจังหวัดเพชรบุรีเรียบร้อยแล้ว ผ่านทางระบบออนไลน์ เมื่อวันที่ 20 พฤษภาคม 2563

 3.2 ตรวจสอบการจ่ายเช็คประจำเดือนพฤษภาคม 2563 มีจำนวน 2 ฉบับที่ผู้รับเช็คยังไม่ได้นำไปขึ้นเงินที่ธนาคาร

 3.3 กองคลังได้ทำการปิดงบการเงินประจำเดือนพฤษภาคม 2563 เป็นที่เรียบร้อยแล้ว ซึ่งจะเสนอให้คณะผู้บริหารทราบต่อไป

 3.4 รายงานงบรายรับ-รายจ่ายตามงบประมาณ ประจำปี 2563 วันที่ 1 ต.ค. 2562-29 พ.ค. 2563 (ตามเอกสารแนบท้าย)

**พละ ช้างนะ** ผลงานที่ดำเนินการแล้ว

**นายช่างโยธา** 1. รายงานคำขออนุญาตการใช้น้ำประปา ประจำเดือนพฤษภาคม 2563 จำนวน 2 ราย คือ นายณรงค์ สมจิตต์ หมู่ที่ 6 บ้านหนองเอื้อง ดำเนินการติดตั้งแล้ว 2. นางสุรีรัตน์ ทองไกรทิพย์ หมู่ที่ 5 บ้านหนองคอไก่ ดำเนินการติดตั้งแล้ว

2. ทำการออกแบบและประมาณราคาโครงการข้อบัญญัติงบประมาณรายจ่ายประจำปี 2563 จำนวน 4 โครงการ คือ

(1) โครงการปรับปรุงอาคารศูนย์พัฒนาเด็กเล็กบ้านโป่งเกตุ งบประมาณที่ตั้งไว้ 195,000 บาท

(2) โครงการปรับปรุงรั้วและประตูศูนย์พัฒนาเด็กเล็กบ้านโป่งเกตุ งบประมาณที่ตั้งไว้ 99,800 บาท

(3) โครงการก่อสร้างถนนคอนกรีตเสริมเหล็ก ซอย 8 เชื่อมซอย9 หมู่ที่ 6 บ้านหนองเอื้อง งบประมาณที่ตั้งไว้ 496,000 บาท

(4) โครงการก่อสร้างถนนคอนกรีตเสริมเหล็กซอย 5 หมู่ที่ 8 บ้านหุบเฉลา งบประมาณที่ตั้งไว้ 496,000 บาท

ผลงานกำลังดำเนินการ

1. ทำการล้างถังน้ำใสระบบประปาหมู่บ้าน หมู่ที่ 13 บ้านเขาอ่างแก้ว ประจำเดือนมิถุนายน

2. ทำการออกแบบและประมาณราคาโครงการข้อบัญญัติงบประมาณรายจ่ายประจำปี 2563 จำนวน 3 โครงการ ดังนี้

2.1 โครงการก่อสร้างบล็อกคอนเวิร์สบริเวณบ้านนายภิภพ หมู่ที่ 4 บ้านบ่อประหัง งบประมาณที่ตั้งไว้ 349,000 บาท

2.2 โครงการก่อสร้างถนนคอนกรีตเสริมเหล็กซอย 5 หมู่ที่ 8 บ้านหุบเฉลา งบประมาณที่ตั้งไว้ 496,000 บาท

2.3 โครงการวางท่อระบายน้ำบริเวณร้านค้าวัสซำ หมู่ที่ 10 บ้านห้วยหินเพลิง งบประมาณที่ตั้งไว้ 109,000 บาท

3. ทำการออกแบบและประมาณราคาโครงการข้อบัญญัติงบประมาณรายจ่ายประจำปี 2563 จำนวน 2 โครงการ ดังนี้

3.1 โครงการขยายไหล่ทางคอนกรีตเสริมเหล็กทางเข้าวัดหุบเฉลา หมู่ที่ 13 บ้านเขาอ่างแก้ว งบประมาณที่ตั้งไว้ 349,000 บาท

3.2 โครงการก่อสร้างถนนคอนกรีตเสริมเหล็กซอย 9 หมู่ที่ 9 บ้านโป่งเกตุ งบประมาณที่ตั้งไว้ 496,000 บาท

**ชดาพร แซ่โต๋ว** รายงานผลการปฏิบัติงานของเดือนพฤษภาคม มีทั้งหมด 2 เรื่อง

**นักวิชาการศึกษ**า 1. รายงานผลจัดหาอาหารกลางวันสำหรับเด็กเล็กในศูนย์เด็กเล็กสังกัดองค์กรปกครองส่วนท้องถิ่น ในช่วงปิดศูนย์พัฒนาเด็กเล็ก เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID) -19 รายงานเรียบร้อยแล้ว

 2. กำลังดำเนินการขับเคลื่อนสถานศึกษา นโยบายศูนย์พัฒนาเด็กเล็กปลอดบุหรี่ 4 ศูนย์

 กิจกรรมที่จะดำเนินการในเดือนมิถุนายน

 1. จะดำเนินการโครงการสนามเด็กเล่นสร้างปัญญา เพื่อสร้างเสริมพัฒนาการเด็กจากการพัฒนารูปธรรมนวัตกรรมการแก้ไขปัญหาพื้นฐานและการพัฒนานวัตกรรมลดปัจจัยเสี่ยงเพิ่มปัจจัยส่งเสริม(ประเด็นการดูแลเด็กปฐมวัย) ได้งบจากสสส. จะดำเนินการสร้างสนามเด็กเล่นสร้างปัญญา 3 ศูนย์

 -ศพด.บ้านเขาอ่างแก้ว 40,000 บาท

 -ศพด.บ้านโป่งเกตุ 25,000 บาท

 -ศพด.บ้านหนองโรง 15,000 บาท

**รณกร นาคสิงห์** - รายงานผลการดำเนินงานงานป้องกันบรรเทาสาธารณภัยประจำเดือนพฤษภาคม

**จพง.ป้องกันฯ** (ตามเอกสารแนบท้าย)

ปิดการประชุม เวลา 14.26 น.

 ผู้บันทึกรายงานการประชุม ผู้ตรวจรายงานการประชุม

 (นางสาวรวีวรรณ สีเหลือง) (นายณฐพล น้อยสำราญ )

 นักทรัพยากรบุคคลชำนาญการ รองนายกองค์การบริหารส่วนตำบลเขากระปุก